**PIESTĀTNES NOMAS LĪGUMS Nr. ANP/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Alūksnē,   *<gads>.gada <datums>.<mēnesis>*

**Alūksnes novada pašvaldība**, reģistrēta Valsts ieņēmumu dienesta Nodokļu maksātāju reģistrā ar kodu 90000018622, turpmāk – Iznomātājs, kuras vārdā saskaņā ar Alūksnes novada pašvaldības nolikumu rīkojas tās *<amatpersonas amats un vārds, uzvārds>*, un

*<****nomnieka nosaukums****>*, reģistrēts *<reģistra iestādes nosaukums>* ar Nr.*<numurs>*, turpmāk – Nomnieks, kura vārdā saskaņā ar *<pilnvarojums>* rīkojas tā/-s *<amatpersonas amats un vārds, uzvārds>*,

pamatojoties uz *<datums>* notikušās nekustamā īpašuma nomas tiesību izsoles rezultātiem par atbilstoši Ministru kabineta 2015. gada 13. oktobra noteikumiem Nr. 593 “Darbības programmas “Izaugsme un nodarbinātība” specifiskā atbalsta mērķa 3.3.1. “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”, turpmāk – MK noteikumi Nr. 593, īstenota projekta Nr. 3.3.1.0/16/I/003 “Multifunkcionālas servisa ēkas izbūve Pilssalā”, turpmāk – Projekts, infrastruktūru,

saskaņā ar Iznomātāja Projekta mērķi – veicināt privātās investīcijas komercdarbībā, izveidojot publisko infrastruktūru, kas nepieciešama sekmīgai vietējo komersantu uzņēmējdarbības paplašināšanai un pakalpojumu sektora attīstībai Alūksnes pilsētā, un Projekta realizēšanas nosacījumiem atbilstoši MK noteikumu Nr. 593 7. – 10.1. punktam par specifiskā atbalsta mērķa grupu - mazajiem (sīkajiem) vai vidējiem komersantiem atbilstoši Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)), 1. pielikumam,

ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi – bez maldības, viltus vai spaidiem, savstarpēji vienojoties noslēdz šo līgumu:

1. **Līguma priekšmets, termiņš, maksa**
   1. Iznomātājs nodod, bet Nomnieks pieņem nomas lietošanā piestātni Nr. *<numurs>*, Pilssalā, Alūksnē, Alūksnes novadā.
   2. Nomas objekts izmantojams nomnieka saimnieciskās darbības – aktīvās atpūtas, sporta vai izklaides pakalpojumu sniegšanā izmantotā kuģošanas līdzekļa pietauvošanai, klientu iekāpšanai/ izkāpšanai.
   3. Nomas termiņš – vasaras sezonas (no 1. maija līdz 31. oktobrim) 3 (trīs) gadu periodā.
   4. Nomas maksa par piestātnes lietošanu ir *<summa, kas tiks precizēta, noslēdzot līgumu, pamatojoties uz izsoles rezultātiem**>* EUR *<summa vārdiem>*) mēnesī *<summa>* EUR *<summa vārdiem>*) neieskaitot pievienotās vērtības nodokli.
2. **Nomas tiesības saturs**
   1. Izsolē iegūtās nomas tiesības ietvaros Nomnieks ir tiesīgs savas saimnieciskās darbības veikšanai, sniedzot aktīvās atpūtas, sporta vai izklaides pakalpojumus uz ūdens, izmantot piestātni Nr. *<numurs>*, Pilssalā, Alūksnē, Alūksnes novadā kuģošanas līdzekļa pietauvošanai (glabāšanai), pasažieru uzņemšanai/ izlaišanai.
   2. Navigācijas apstākļu (tajā skaitā, iegrimes) izvērtēšana ir Nomnieka kompetencē, un Iznomātājs nav atbildīgs par to.
   3. Piestātne nav paredzēta kuģošanas līdzekļa ielaišanai/izcelšanai no ūdenstilpes, apkopei, degvielas uzpildīšanai.
   4. Nomnieks, veicot saimniecisko darbību pakalpojumu sniegšanai uz ūdens, nav tiesīgs aizņemt ūdenstilpei piegulošo sauszemes daļu, novietot tajā inventāru, aprīkojumu un tml., traucēt brīvu piekļuvi publiskajai teritorijai/infrastruktūrai, aizšķērsot gājēju celiņus, atpūtas zonas, peldēšanās vietas.
   5. Publisku pasākumu norises laikā Pilssalā piekļuve nomas objektam no sauszemes puses var tikt ierobežota vai liegta. Iznomātājs publisku pasākumu laikā Alūksnes ezera iekšezerā īslaicīgi – ne vairāk kā uz 5 (piecām) diennaktīm sezonā var noteikt piestātnes lietošanas ierobežojumus.
   6. Izlietojot nomas tiesību, Nomniekam, atbilstoši MK noteikumiem Nr. 593 (skat. 7., 8. punktu, 10., 10.1 punktu), kopā ar citiem Projekta teritorijas attīstīšanā iesaistītajiem komersantiem jāpiedalās Iznomātāja realizētā projekta rādītāju sasniegšanā – investējot Projekta teritorijā savā uzņēmējdarbībā un radot jaunas darba vietas. Rādītāji tiek ieskaitīti, ja, tie radušies pirms nomas līguma slēgšanas, bet ne agrāk kā 2016. gadā, un ne vēlāk kā 2021. gadā.
   7. Nomas tiesība izbeidzas pirms termiņa, ja nomas objekts gājis bojā, vai kļuvis neatbilstošs (nedrošs) izmantošanai līgumā paredzētajam mērķim.
3. **Norēķinu kārtība**

Nomas maksas norēķini veicami par nomas tiesības sezonu kalendāra gadā: 1. maijs līdz 31. oktobris, saskaņā ar Iznomātāja izrakstītu rēķinu bezskaidras naudas darījumā. Iznomātājs sagatavo un nosūta Nomniekam rēķinu līdz norēķinu perioda pirmā mēneša 15. (piecpadsmitajam) datumam elektroniski e-pastā: *<adrese>* kas ir jāapmaksā līdz attiecīgā mēneša 25. (divdesmit piektajam) datumam. Samaksas termiņš tiek pagarināts par rēķina nosūtīšanas nokavējuma laiku.

1. **Iznomātāja pienākumi un tiesības** 
   1. Iznomātāja pienākumos ietilpst nodrošināt no tā puses netraucētu līgumam atbilstošu Nomnieka nomas tiesību izlietojumu.
   2. Iznomātājs apņemas nekavējoties informēt Nomnieku par tiesiskajiem vai faktiskajiem apstākļiem, kuri ietekmē piestātnes izmantošanu, un kas Iznomātājam ir kļuvuši zināmi līguma darbības laikā, kā arī par tā plānotajiem piestātnes lietošanas ierobežojumiem publisku pasākumu laikā.
   3. Iznomātājam ir pienākums savlaicīgi izrakstīt Nomniekam nomas maksas rēķinu un veikt pienācīgu tā samaksas uzskaiti.
   4. Iznomātājs ir tiesīgs kontrolēt nomas tiesības izlietošanas atbilstību izsoles un šī līguma nosacījumiem.
   5. Iznomātājs ir tiesīgs saņemt no Nomnieka Projekta rezultatīvo rādītāju sasniegšanas apliecinošus apstiprinājumus, t.sk., bet neaprobežojoties ar to – Nomnieka gada pārskatu, ar iekļautu informāciju par investīcijām Projekta teritorijā savā uzņēmējdarbībā un par jaunradītajām darba vietām nomas objektā.
   6. Iznomātājs ir tiesīgs lauzt līgumu, atkāpjoties no tā, un Nomnieks ar 10 (desmito) dienu no attiecīga paziņojuma izsūtīšanas, ja vien šajā termiņā nav novērsis attiecīgo pamatu, zaudē izsolē iegūto nomas tiesību, ja:
      1. Nomnieka vainojamas rīcības, vai bezdarbības dēļ tiek bojāts nomas objekts, vai ar to saistītā publiskā infrastruktūra;
      2. netiek izpildīti nomas objekta izmantošanas nosacījumi, vai netiek sasniegts nomas līguma mērķis, ar kuru Iznomātājam bija tiesības rēķināties, t.sk. pastāv pamatots risks, ka netiks nenodrošināta Iznomātāja Projekta rezultatīvo rādītāju sasniegšana;
      3. Nomnieks būtiski pārkāpis līgumu, vai pārkāpj to nebūtiski, bet sistemātiski, nomas līguma neizpildīšana ir ļaunprātīga un dod Iznomātājam pamatu uzskatīt, ka tas nevar paļauties uz saistību pienācīgu pildīšanu nākotnē;
      4. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu;
      5. līdzēji ilgāk nekā 1 (vienu) mēnesi nevar vienoties par līguma noteikumu saturu un tā piemērošanu, vai būtiskiem līguma grozījumiem.
   7. Iznomātājs nav atbildīgs par piestātnē pietauvotā kuģošanas līdzekļa apsardzi.
2. **Nomnieka tiesības un pienākumi**
   1. Nomniekam ir tiesība atbilstoši izsoles un līguma nosacījumiem bez traucējumiem izlietot nomas tiesību – izmantot piestātni šī līguma 1.3. punktā noteiktajā termiņā atbilstoši 1.2. punktā paredzētajam mērķim.
   2. Nomnieks ir tiesīgs normatīvajā regulējumā noteiktā kārtībā izmantot piestātnei pieguļošo teritoriju savu aktīvās atpūtas, sporta vai izklaides pakalpojumu sniegšanas uz ūdens pakalpojumu reklāmas izvietošanai.
   3. Saimnieciskās darbības nodrošināšanai nomas objektā (aprīkojuma piegādei un tml.) Nomnieks ir tiesīgs saņemt 1 (vienu) atļauju iebraukšanai Pilssalā, Alūksnē, Alūksnes novadā ar atļauto iebraukšanas laiku no plkst. 8.00 līdz 10.00.
   4. Izlietojot nomas tiesību, nomniekam ir pienākums un tas apņemas:
      1. stingri ievērot nomas noteikumus, normatīvos aktus cilvēku dzīvības un vides aizsardzības, sabiedriskās kārtības, saimnieciskās darbības organizācijas un attiecīgo pakalpojumu sniegšanas jomās;
      2. veicot saimniecisko darbību no nomas objekta uz Alūksnes ezera stingri ievērot Ministru kabineta 2016. gada 9. februāra noteikumus Nr. 92 “Noteikumi par kuģošanas līdzekļu satiksmi iekšējos ūdeņos”, Alūksnes novada domes 2017. gada 23. marta saistošos noteikumus Nr. 4/2017 “Alūksnes novada publisko un pašvaldības ūdenstilpju, to salu un piekrastes zonas uzturēšanas un sabiedriskās kārtības noteikumi”, citus normatīvos aktus un Alūksnes novada pašvaldības atbildīgo darbinieku norādījumus šo teritoriju izmantošanā, tajā skaitā, par piestātnes lietošanas ierobežojumiem publisku pasākumu laikā Alūksnes ezerā vai tā Pilssalā;
      3. nodrošināt piestātnei piegulošas teritorijas publisku izmantošanu;
      4. pielaist Iznomātāja pārstāvi nomas tiesību izlietojuma atbilstības līgumam kontrolei, sniegt tā prasīto informāciju, uzrādīt dokumentus, t.sk. par pietauvotā kuģošanas līdzekļa saistību ar Nomnieku un izmantošanu tā saimnieciskajā darbībā, ievērot norādījumus par nomas objekta izmantošanas ierobežojumiem;
      5. iesniegt Iznomātājam apliecinošus dokumentus par piedalīšanos Iznomātāja Projekta rezultatīvo rādītāju sasniegšanā, t.sk., bet neaprobežojoties ar to – vienlaicīgi ar iesniegšanu Uzņēmumu reģistram, Nomnieka gada pārskatu, ar iekļautu informāciju par investīcijām Projekta teritorijā savā uzņēmējdarbībā un par jaunradītajām darba vietām nomas objektā;
      6. nodrošināt pakalpojumu sniegšanas vietā klientu radīto sadzīves atkritumu savākšanu (neizmantojot publiskajā teritorijā izvietotos atkritumu konteinerus/ urnas) un nodošanu atkritumu apsaimniekotājam saskaņā ar pamatdarbības vai saimnieciskās darbības veikšanas vietas līgumu, nepieļaut plīstošu atkritumu rašanos un nonākšanu vidē pakalpojumu sniegšanas teritorijā (neveikt tirdzniecību ar pārtikas precēm un dzērieniem stikla tarā).
   5. Nomnieks nav tiesīgs nodot nomas objektu apakšnomā vai izmantot to ar savu saimniecisko darbību nesaistītu kuģošanas līdzekļu glabāšanai.
   6. Nomnieks apņemas atlīdzināt Iznomātājam vai trešajām personām zaudējumus, kas tiem radušies Nomnieka vainas dēļ.
   7. Nomniekam ir tiesības lauzt nomas līgumu, par to rakstiski brīdinot Iznomātāju 2 (divas) nedēļas iepriekš.
3. **Citi noteikumi**
   1. Līgums stājas spēkā dienā, kad to ir parakstījuši abi līdzēji. Līguma noslēgšanas datums tiek norādīts līguma pirmās lapas augšējā labajā stūrī. Līgums ir spēkā līdz tajā paredzēto saistību pilnīgai izpildei.
   2. Līguma nodaļu nosaukumi ir lietoti tikai ērtākai līguma pārskatāmībai, un tie nevar tikt izmantoti līguma noteikumu tulkošanai un interpretācijai.
   3. Rakstveida paziņojumus, iesniegumus, prasības vai cita veida informāciju viens līdzējs izsniedz otram personīgi vai nosūtot uz otra līdzēja e-pastu kā elektronisku dokumentu, vai uz juridisko adresi ar pasta sūtījumu, bet operatīvas nepieciešamības gadījumā – pa faksu vai e-pastu, kas norādīti līguma 7. punktā.
   4. Līguma izpildes koordinēšnai un kontrolei līdzēji pilnvaro savus pārstāvjus:
      1. Iznomātāja pārstāvis: Alūksnes novada pašvaldības aģentūras “ALJA” direktors Māris LIETUVIETIS, tālrunis: 26141741, e-pasts: [alja@aluksne.lv](mailto:alja@aluksne.lv);
      2. Nomnieka pārstāvis: *<vārds, uzvārds>*, *<saziņas līdzekļi līguma izpildes nodrošināšanai>*,
   5. Līdzēji nekavējoties rakstiski paziņo viens otram par pilnvaroto pārstāvju, rekvizītu vai citas būtiskas informācijas izmaiņām. Līdz šāda paziņojuma saņemšanas dienai visi sūtījumi, ko viens līdzējs nosūtījis otram līdzējam līgumā noteiktajā kārtībā uz iepriekš norādīto juridisko adresi, vai nodevis pārstāvim, atzīstami par pienācīgi nosūtītiem un saņemtiem, kā arī maksājums ko viens līdzējs ieskaitījis otra iepriekš norādītajā bankas kontā, atzīstams par pienācīgi izdarītu.
   6. Pildot saistības saskaņā ar šo līgumu, tiek piemēroti vispārpieņemtie “force majeure” principi. Par tādiem tiek uzskatīti arī valsts pārvaldes institūciju normatīvie akti, lēmumi, rīkojumi, kas padara šī līguma nosacījumu izpildi neiespējamu vai būtiski apgrūtina.
   7. Līgumā neatrunātās līdzēju tiesiskās attiecības apspriežamas saskaņā ar Latvijas Republikā spēkā esošajiem normatīvajiem aktiem.
   8. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnā apmērā.
   9. Līdzēju domstarpības, kas saistītas ar līgumu, skar tā izpildi, izbeigšanu vai spēkā esamību, tiek risinātas abpusējās sarunās. Ja līdzēji sarunu rezultātā saprātīgā termiņā nevienojas, strīds tiek izšķirts Latvijas Republikas normatīvajos aktos noteiktajā kārtībā tiesā.
   10. Līgums ir sastādīts uz <*lapu skaits*> (<*lapu skaits vārdiem*>) lapām līguma teksta, 2 (divos) eksemplāros, no kuriem abu līdzēju parakstīts 1 (viens) eksemplārs glabājas pie Iznomātāja, un 1 (viens) eksemplārs pie Nomnieka. Līgumam, uz tā noslēgšanas brīdi, ir šādi pielikumi: Piestātņu izvietojuma shēma. <*pielikumu uzskaitījums*>.

**7. Līdzēju rekvizīti un paraksti**

Parakstot līgumu, līdzēji apliecina, ka tie pilnībā saprot šī līguma noteikumus, apzinās savas tiesības un pienākumus:

|  |  |  |  |
| --- | --- | --- | --- |
| Iznomātājs   |  |  | | --- | --- | | <*Pasūtītāja rekvizīti*>  <*personīgais paraksts*>  *<amatpersonas amats un vārds, uzvārds>* | <*Piegādātāja rekvizīti*> | | Nomnieks  <*Uzņēmēja rekvizīti*>  <*personīgais paraksts*>  *<amatpersonas amats un vārds, uzvārds>* |